KYK: Bikers Against Bullies ruk op na omstrede dagsorg-sentrum | Netwerk24
Deur Werner Beukes 26 Augustus 2019 09:42
Besorgde ouers en lede van die groep, Bikers Against Bullies, het Maandagoggend aan 'n protesrit na die Myne Maatjies-dagsorgsentrum in Randfontein in Gauteng deelgeneem.
Volgens Bees Fourie, organiseerder, het sowat 80 mense aan die protesrit deelgeneem.
Fourie het later 'n versoekskrif by die polisiekantoor in Randfontein ingehandig, waarin versoek word dat die dagsorgsentrum in Van der Stel-straat se deure gesluit word.
Die protesrit volg op 'n video wat verlede week op Facebook versprei is en wys hoe kinders oënskynlik in die Myne Maatjies-dagsorgsentrum geklap, verjaag en rondgestamp word.
LEES OOK: Randfontein: Petisie, optogte teen dagsorgsentrum ná video
Lede van Bikers against Bullies het Maandagoggend opgeruk na die omstrede dagsorgsentrum in Randfontein waar kinders na bewering mishandel is.
Lede van Bikers against Bullies het daarna 'n petisie by die plaaslike polisiekantoor ingehandig.
Meer oor: Randfontein | Mishandeling | Dagsorgsentrum